"שלושת המוסקטרים" (ברוסית: «Три мушкетёра») הוא סרט הרפתקאות היסטורי רוסי המבוסס על הרומן "שלושת המוסקטרים" מאת אלכסנדר דיומא האב. הסרט הופק על ידי מרכז ההפקות של סרגיי ז'יגונוב.
הסרט שוחרר בשתי גרסאות: סרט קולנוע באורך מלא שיצא לאקרנים בבתי הקולנוע ב-14 בנובמבר 2013 וכן סדרת טלוויזיה בת 10 פרקים באורך 45 דקות כל אחד. הסדרה שודרה לראשונה בדצמבר 2013 בערוץ האוקראיני 1+1 ולאחר מכן בערוץ הראשון ברוסיה בינואר 2014.
הסרט זכה לביקורות מעורבות, שמחד ביקרו את טון הסרט אך שיבחו את נאמנותו למקור הספרותי.
הפקה.
לדברי הבמאי סרגיי ז'יגונוב, "ניסיתי לאסוף אנסמבל של אמנים ברמה הגבוהה (אין לי זמן וכוח ללמד אנשים על הסט) ידועים מספיק לקהל. אנשים התעייפו מאוד משחקנים שתמיד מצטלמים בסדרות טלוויזיה...".
בנקודה מסוימת, תוכנן להוסיף אזכור לסרט המוזיקלי הסובייטי "ד'ארטניאן ושלושת המוסקטרים" כשמיכאיל בויארסקי היה אמור להיות מלוהק לתפקיד אביו של ד'ארטניאן אך לבסוף הוחלט לזנוח את הרעיון ולהתמקד בעיבוד מחודש לסיפורו של אלכסנדר דיומא.
לדברי ז'יגונוב בתהליך הליהוק הם ניסו להימנע מלפעול על פי השמועות ולהתרחק מהן, כך למשל עלתה שמועה לפיה השחקנית אנסטסיה זבורוטניוק ץלוהק לתפקיד קונסטנס הוא חש נפגע והחליט ללהק שחקנים אחרים.
תסריט.
סרגיי ז'יגונוב כתב את התסריט ואף שימש כמפיק ובמאי. לדבריו: "אני מאוד מכבד את כתביו של דיומא, ספריו חיים מאות שנים שלא מאפשרות לך חירויות עם העלילה. לא נגעתי בה, אלא נצמדתי לדיאלוג ועיצבתי סיפור פרטני יותר בין השורות, אותן דמויות עם גישות חדשות... שלדעתי, ברורות יותר ומוסברות יותר."
בעבר ז'יגונוב הפיק עיבודים אחרים לספריו של אלכסנדר דיומא האב, כדוגמת המלכה מרגו (1997) ו"הרוזנת דה מונסורו" (1997).
גרסת הבמאי.
גרסת הבמאי היא סדרת טלוויזיה בת 10 פרקים באורך 45 דקות כל אחד שהוקרנו בערוצי הטלוויזיה באוקראינה, רוסיה ובלארוס.
ג'ק וילימסון
ג'ק ווילימסון
נאג'סולוש
נג'סולוש
נאג'-סו'לו'ש
נאג'-סולוש
הוסט
טיאצ'יב
טיאצ'יב (באוקראינית: Тячів; בהונגרית: Técső; ברוסית: Тячево; ברומנית: Teceu Mare; בסלובקית: Tačovo; ביידיש: טעֶטש; בגרמנית: Großteutschenau) היא עיר היושבת על גדות נהר טיסה במחוז זקרפטיה שבמערב אוקראינה. שכנה בה עד מלחמת העולם השנייה קהילה יהודית גדולה.
הקהילה היהודית.
בטעטש, כפי שכונתה העיר בפי יהודיה, התגוררה קבוצה קטנה של יהודים כבר במחצית הראשונה של המאה ה-18. ואולם התיישבות זו לא החזיקה מעמד וקהילת טעטש התפתחה רק באמצע המחצית הראשונה של המאה ה-19.
לאחר פירוק האימפריה האוסטרו-הונגרית בעקבות מלחמת העולם הראשונה, הפסידה הונגריה בין השאר את שטח העיר לטובת הדמוקרטיה החדשה, צ'כוסלובקיה. חלק קטן מן העיר שניצב מעברו הדרומי של נהר הטיסה נמסר יחד עם שאר שטחי טרנסילבניה הצפונית לרומניה במסגרת חוזה טריאנון (1920) ובמקום התפתחה קהילה יהודית נפרדת שכינתה את עצמה "קליין טעטש" (מיידיש: טעטש הקטנה). בתקופה זו גדל מספר יהודי העיר והגיע ל-1,266 נפשות.
ב-1939 במסגרת הסכם עם הגרמנים, קיבלה הונגריה חזרה לידיה את השטח הצ'כוסלובקי (הגדול יותר) של העיר, וב-1940 סופח גם החלק הקטן עם שאר טרנסילבניה הצפונית לתחומי הונגריה והעיר אוחדה תחת שלטון אחד. ב-1941 נמנו בעיר 2,150 יהודים, בעוד מספר האוכלוסייה הכללית עמד על 10,731 איש.
רבים מיהודי טעטש נספו במהלך שירותם בגדודי העבודה, מי שלא החזיקו באזרחות הונגרית גורשו כבר ביולי 1941 לאוקראינה ונרצחו בידי הנאצים ועוזריהם המקומיים. בטעטש עצמה הוקם גטו רק לאחר כיבוש הונגריה בידי הגרמנים ב-1944, ורוכזו בו 8,000 יהודי העיר וסביבתה. הם נשלחו למחנה ההשמדה אושוויץ בסוף חודש מאי.
טעטש
טופולצ'אן
סקוטית גאלית
בארדיוב
בארטפלד
ברטפלד
אירוויזיון אסיה
אירוויזיון אסיה היא תחרות זמר שנתית בהשתתפות נציגי מדינות אסיה ואוקיאניה, אשר נוצרה בהשראת תחרות הזמר של האירוויזיון. את התחרות היו אמורים לארגן רשת השידור האוסטרלית SBS וחברת ההפקות Blink TV בשיתוף וברישיון איגוד השידור האירופי, אולם היא מעולם לא התקיימה ובוטלה בשנת 2021.
רקע ופיתוח.
מאז החלה תחרות הזמר של האירוויזיון ב-1956, היא זכתה לפופולריות גבוהה גם מחוץ לאירופה, ושודרה לאורך השנים במדינות רבות, בהן יפן ואוסטרליה. בשנת 2015 השתתפה אוסטרליה לראשונה בתחרות כאורחת, והוסיפה להשתתף גם בשנים שלאחר מכן.
במרץ 2016 הוכרז כי נחתם הסכם בין איגוד השידור האירופי (EBU) לבין שירות השידור האוסטרלית (SBS), אשר העניק לערוץ את הזכויות ליצור גרסה לאירוויזיון עבור מדינות אסיה על מנת להיות מסוגלות להשתתף בתחרות דומה לגרסה האירופית. הכללים והפורמט של התחרות החדשה היו בשלבי פיתוח בין SBS לבין שותפת ההפקה שלהם, Blink TV. תחרות הבכורה, שעדיין לא ניתן לה שם, הייתה אמורה להתקיים באוסטרליה ב-2017.
מידע נוסף פורסם מאוחר יותר במאי 2016 לגבי זכאות לתחרות, אשר מסוגלת לאפשר עד לשישים ושמונה מדינות להתחרות בתחרות. באותו חודש, שדרנים מהודו, סין ודרום קוריאה הביעו עניין באירוע. בחודש יולי 2016 הוכרזה רשימה של ארבע מדינות אשר אישרו או הביעו את התעניינותן בתחרות, שקיבלה שם ראשוני של "תחרות אירוויזיון אסיה". הרשימה כללה את מדינות אוסטרליה, סין, יפן, ודרום קוריאה. במאי 2017, הוכרז כי שלוש מדינות (סינגפור, הונג קונג ואוסטרליה) הציבו הצעות לאינטרסים של תחרות הבכורה שתוכננה להתרחש רק במהלך שנת 2018, בשל קשיים בארגון ובעניינים פוליטיים. התחרות אושרה רשמית ב-18 אוגוסט 2017 על ידי ה-EBU. במקביל, הושקו אתר האינטרנט הרשמי של התחרות וקמפיין פרסומי.
למרות הספקולציות הראשוניות, התחרות לא הוגבלה לאיגוד השידור האסייתי (ABU). בלינק TV, צוות ההפקה שמאחורי התוכנית, אישר כי הוא רוצה לערב מדינות מכל רחבי האזור האסיה-פסיפי, ללא קשר להאם יש במדינה ערוץ ממשלתי החבר באופן מלא ב-ABU.
התחרות הייתה צפויה להיקרא "אירוויזיון אסיה" ולא "אסיוויזיון" (Asiavision), מאחר שאיגוד השידור האסייתי (ABU) כבר מפעיל שירות חדשות בשם זה.
התחרות הייתה בשלבי פיתוח, אך בשנת 2021 דווח כי התוכנית בוטלה.
יחסי אוסטריה–איטליה
בין אוסטריה לבין איטליה מתקיימים יחסים דיפלומטיים מלאים, ושתי המדינות חברות באיחוד האירופי.
היסטוריה.
מאז ימי הביניים הייתה לאוסטריה השפעה רבה על המדינות באיטליה, ובעיקר בצפונה, ומאידך אוסטריה הושפעה מאיטליה מבחינה תרבותית, ובעיקר בתחומי האדריכלות והמטבח.
לאחר קונגרס וינה, קיבלה האימפריה האוסטרית את השליטה בממלכת לומברדיה-ונציה, יחד עם ערי המפתח ונציה ומילאנו. בשנת 1848 פרצה מלחמת העצמאות האיטלקית הראשונה, אולם על אף הצלחות ראשוניות הובסו לבסוף כוחות ממלכת סרדיניה, ואוסטריה חזרה לשלוט בצפון איטליה. בשנת 1859 פרצה מלחמת אוסטריה-סרדיניה שהסתיימה כעבור זמן קצר ובעזרת סיוע צרפתי בניצחון איטלקי, ובעקבות כך איבדה אוסטריה את שליטתה במילאנו, והחל תהליך איחוד איטליה. בשנת 1866 סייעה ממלכת איטליה הצעירה לפרוסיה במלחמת אוסטריה–פרוסיה (מלחמת העצמאות האיטלקית השלישית), ובתמורה קיבלה לאחר מכן את ונציה. גם לאחר מכן נותרו עדיין שטחים איטלקיים תחת שליטה אוסטרית טרנטינו וטריאסטה), ובעקבות המתיחות ביצרה אוסטריה את גבולה עם איטליה. בשנת 1876 הציע הארכידוכס אלברכט, דוכס טשן לפתוח במלחמת מנע נגד איטליה, אך התוכנית לא יצאה לבסוף אל הפועל.
בשנת 1882 הצטרפה איטליה לברית המשולשת עם גרמניה ואוסטרו-הונגריה, משום שכעסה על צרפת שהשתלטה על תוניסיה ב-1881, ואיטלקים רבים ראו בתוניסיה מושבה פוטנציאלית.
עם זאת, דעת הציבור באיטליה לא תמכה בהסכם עם אוסטרו-הונגריה מפני שאוסטרו-הונגריה הייתה יריבתה של איטליה במהלך איחוד איטליה. בשנים שלפני מלחמת העולם הראשונה, הציעו אנשי צבא רבים שאיטליה תעבור לצדן של בריטניה וצרפת. הצעה זו התחזקה לאחר הפלישה האיטלקית לטריפולי ומלחמת איטליה-טורקיה, שבמהלכה גרמניה תמכה בעיקר באימפריה העות'מאנית. זוהי הייתה ההוכחה שגרמניה ואוסטרו-הונגריה לא סומכות במאת האחוזים על בני בריתן האיטלקים.
עם פתיחת מלחמת העולם הראשונה באוגוסט 1914 נמנעה איטליה מלפתוח במלחמה, מפני שאוסטרו-הונגריה וגרמניה נקטו קו התקפי, ולפי ההסכם איטליה הייתה צריכה לבוא לעזרתם רק אם הן היו מותקפות. לאיטליה ובריטניה הייתה הסכמה על הים התיכון: בריטניה הייתה צריכה גישה לים התיכון ומעבר לקולוניות שלה באפריקה ובהודו, ואיטליה גבלה בים התיכון. עימות בין שני הציים של המדינות היה גרוע לשתי המדינות. לכן, העדיפה איטליה להימנע מלהיכנס למלחמה עם בריטניה.
בשנת 1915 נכנסה איטליה למלחמה לצד מדינות ההסכמה, ובעקבות כך התנהלו קרבות קשים בין אוסטריה לאיטליה (קרבות הנהר איזונצו, קרב קפורטו, קרב ויטוריו ונטו). לאחר המלחמה קיבלה איטליה את דרום טירול וטריאסטה, ובכך הושלם למעשה איחוד איטליה.
בשנת 1934 התייצב מוסוליני לצד אוסטריה, ואיים על היטלר שאם ינסה לספח את אוסטריה, תתערב איטליה לעזרתה, אולם לאחר ההתקרבות בין השניים והקמת ציר רומא-ברלין, הסכימה איטליה לגרמניה הנאצית לספח את אוסטריה במרץ 1938.
כיום שתי המדינות אשר חולקות גבול של 430 ק"מ ביניהם, חברות באיחוד האירופי ובארגון לשיתוף פעולה ולפיתוח כלכלי, והם משתפות פעולה במגוון תחומים.
השואה - אחרית דבר
ניצחון 2015
אליפות אירופה בכדורסל נשים 2007
אליפות אירופה בכדורסל נשים 2007, הייתה האליפות האזורית ה-31 שאורגנה על ידי פיב"א אירופה. האליפות נערכה בטורקיה בין ה-24 בספטמבר ל-7 באוקטובר 2007.